כלב גישוש

גישוש הוא היכולת של כלב להבחין, לזהות ולעקוב אחר ריח מסוים. כלבים בעלי חוש ריח טוב מהרגיל יכולים להבחין, לעקוב ולמצוא את מקורם של ריחות מסוימים.

ההבנה העמוקה של הכלבים במנגנון הפיזיולוגי המעורב במעקב הכלבי אחר הריחות, אפשרה לבני אדם להפיק תועלת ממנה במספר דרכים.

בעזרת ביות, והבנתו של חוש הריח של הכלבים על ידי בני האדם, הומצאו מספר שיטות המיועדות למעקב אחר ריחות.

כיום יכולות המעקב של הכלב מנוצלות בעיקר על ידי בני אדם, אם כי בעבר יכולת זו הייתה הישרדותית ונועדה ללכידת טרף.

 מנגנון פיזיולוגי 
ממוזער|תמונת קלוז אפ של אפו של כלב
תקשורת בין בעלי חיים מערבת החלפת מידע באמצעות אותות כימיים, בין שולח למקבל. אות כימי כזה יכול להיות מופרש ללא נוכחות של כלב ומזוהה גם ללא מפריש הריח; כלומר, לכלבים יש את היכולת לזהות אותות ללא נוכחות של כלב אחר.

אף על פי שכלבים מסוגלים לעקוב אחר אותות ויזואליים ואותות ריח, חוש הריח של הכלבים הוא היעיל ביותר.

חוש הריח של כלבים טוב בהרבה מחוש ריח אנושי, הודות לאנטומיה שלהם ולכך שחלק גדול מהמוח שלהם מיועד לזיהוי ריחות.

מאפיינים פיזיים ונוירולוגיים עוזרים לכלב לזהות ולהבדיל בין ריחות חלשים ביותר. רמת הדיוק של זיהוי זה מוערכת בעזרת "קבוצת ריחות" - שילוב של מספר ריחות, שתוצאתו היא ריח אופייני ליצור חי או לחפץ כלשהו.

חוש הריח של כלב חזק מספיק בשביל לזהות אדם באמצעות הריח שלו, ואפילו לשייך ריחות לחלקי גוף של אנשים.

זיהוי הריחות יעיל יותר כאשר הריח הופרש זה עתה, ונהפך לקשה יותר כאשר הריח מתחיל להתפוגג.

 שלבים 
תהליך הגישוש מתבצע בשלושה שלבים:
 שלב החיפוש: זהו השלב שבו הכלב מנסה למצוא מסלול המוביל לריח. הכלבים מרחרחים מהר מאוד, במהירות של 10 עד 20 פעמים בשנייה.
 שלב ההכרעה: אפשר לראות שהכלב מנסה לזהות את המסלול כאשר הכלב מהסס, ואז הוא הולך בצעדים קטנים יותר, ותדירות הרחרוחים שלו מתארכת, פעם ב-3 עד 5 שניות.
 שלב המעקב: דומה לשלב החיפוש. ההליכה ותדירות הרחרוח הופכים למהירים יותר.

 שיטות 
ימין|ממוזער|217x217 פיקסלים|כלב דם עוקב אחר שביל ריח
אף על פי שכלבים משתמשים בשיטות פיזיולוגיות כדי לזהות מסלול ריח, הם משתמשים בשיטות המתאימות לסביבה שבה הוא נמצא.

האדם הנעקב על ידי הכלב מזוהה באמצעות ריחו או באמצעות הפרעה באוויר.

הדרך שבה כלבים עוקבים אחר אדם היא משתנה, במיוחד אם הריח של אותו אדם הופרש על הקרקע או לא.

ריח המופרש באוויר הוא ריח המופרש מאדם לתוך האוויר, כתוצאה מהפרשת חומרים (לדוגמה זיעה). הבקטריות הנמצאות על החומר המופרש מאפשרות לכלבים מעקב.

ריח המופרש על הקרקע הוא הריח המופרש מחרקים, בוץ או אבק, המגיעים לקרקע (לדוגמה באמצעות טביעות רגליים). החומר המופרש לקרקע יכול להרוג צומח בסביבה, מה שמשפיע על הריח, ומאפשר לכלבים לזהות את המסלול.

בזמן שריח המופרש באוויר חזק יותר, ריח המופרש על הקרקע ניתן לזיהוי במשך יותר זמן, ומתפוגג לאט יותר.Taslitz, A. E. (1990). Does the Cold Nose Know—The Unscientific Myth of the Dog Scent Lineup. Hastings LJ, 42, 15.

שילוב של שני הריחות הנ"ל יוצר ריח מסוג חדש, שאותו גם ניתן לזהות באמצעות שילוב של ריחות אנושיים וסביבתיים. 

 גורמים המשפיעים על יכולת המעקב 
ממוזער|279x279 פיקסלים|איש משירותי חיפוש והצלה נעזר בכלב רועה גרמני לחפש אחר ניצולים מפיגועי 11 בספטמבר.
ישנם גורמים רבים המשפיעים על המעקב, ביניהם גילו, מגדרו ואף אישיותו של הכלב. כלבים זכרים נוטים להיות מדויקים יותר מנקבות, ככל הנראה עקב התפתחות אבולוציונית, המסייעת להם לזהות ולסמן טריטוריות. חוש הריח של הכלבים נשחק ככל שהם מתבגרים, לכן כלבים צעירים יעילים יותר ממבוגרים. ישנה גם חשיבות לשיטת העבודה של הבעלים והכלב.

 שימוש בכלבי גישוש 
ימין|ממוזער|292x292 פיקסלים|כלב משטרה מחפש אחר חומרי נפץ
האדם משתמש בכלבי גישוש למטרות רבות, ביניהן:

 כלב מעקב 
כלבי מעקב ידועים ביכולתם לזהות ולעקוב אחר הפרעות בסביבה, ולזהות ריחות ישנים. 

 כלב מרדף 
כלבי מרדף יעילים יותר בחיפוש אחר אנשים, ביניהם פושעים, ונמצאים בשימוש רב על ידי המשטרה.

 כלבי אבטחה 

ממוזער|רועה גרמני מחפש אחר פצצה
כלבי אבטחה מיומנים לזהות ריחות שמופרשים לאוויר ולהתעלם מריחות בקרקע, ולזהות ריחות מסוימים ולמצוא את מיקומם.

ישנם שני סוגים של כלבי אבטחה:

כלבי איתור: מיומנים לגלות ריחות ביולוגיים ולא-ביולוגיים, ומיומנים להתעלם מריחות אחרים ולהתמקד בריחות ספציפיים.

כלבי זיהוי: מטרת כלבי הזיהוי היא למצוא ולעקוב אחר ריחו של אדם מסוים.

 אימון גישוש 
ימין|ממוזער|אימון גישוש
אימון גישוש נועד לעודד את הכלב להשתמש בחוש היעיל ביותר שלו - חוש הריח, וללמד אותו לעקוב אחר ריחות. אימון הגישוש מורכב בתחילתו מחיפושים קצרים ופשוטים, שמורכבותם עולה בהדרגה עם התקדמות האימונים.

בדרך כלל, הריחות מפוזרים לאורך מסלול מסודר, שמסומן כבר באותו יום של אימון הגישוש. המסלול נבחר כך שהמאמן יכול למצוא את הכלב בקלות.

 הערות שוליים 

קטגוריה:ספורט כלבים
קטגוריה:כלבים בשירות צבאי ומשטרתי